**מגדל אמפא** (לשעבר **מגדל אלקו, ומגדל אלקטרה**) הוא מגדל משרדים ברחוב יגאל אלון בתל אביב, מזרחית לנתיבי איילון, שנחנך בפברואר 2011. הוא מתנשא לגובה של 168.95 מטרים.

היסטוריה
--------

 חברת אמפא נדל"ן יזמה את בניית המגדל בתחילת העשור הראשון של המאה ה-21. המגדל הוא חלק ממתחם בנייני משרדים המכונה "אמפא ביזנס סנטר", שהוקם בשטח שבו שכן מפעל המקררים של חברת "אמקור". בשנת 2001, אישרה הועדה המקומית לתכנון ולבנייה בתל אביב את תוכנית המתחם, כחלק משינוי של תוכנית בניין עיר (תב"ע) בשכונת ביצרון, המאפשרת בנייה לגובה במתחם, במסגרתה אושרו מבנים של עד 50 קומות על רחוב יגאל אלון. תוכנית המתאר של המתחם תוכננה על ידי משרד אמנון ניב-אמנון שוורץ אדריכלים, והוא משתרע על קרקע בשטח של כ-28.5 דונם הנמצאת בחכירה מעיריית תל אביב. הפרויקט כלל שלושה שלבים: בשלב א' הוקם בניין משרדים בן 7 קומות על שטח של 20 אלף מ"ר שהושכר לאסותא ולמכבי שירותי בריאות, בשלב ב' הוקם פרויקט מגדלי המגורים "סנטרל פארק", שני מגדלים בני כ-30 קומות, ומגדל המשרדים בשלב ג'.

המגדל שכונה "מגדל אמקור" תוכנן להיות הגבוה בתל אביב, לאחר שבוטלה בנייתו של מגדל אגד. תכנון המגדל המקורי כלל 65 קומות בגובה 236 מטרים, אך בשנת 2004, עם הדרישה הנמוכה למשרדים בתל אביב, החליטה החברה היוזמת להקפיא את הפרויקט, למרות שתוכנית המתחם קיבלה את אישור הועדה המחוזית לתכנון ולבנייה.

הפרויקט הופשר בשנת 2007 לאחר ש"אמפא נדל"ן" חברה לחברת "אלקטרה נדל"ן", והוצגו תוכניות מעודכנות שצימצמו את היקף השטחים בפרויקט. בתוכנית המגדל החדשה הוסרו 20 קומות מתכנון המגדל המקורי ושם המגדל שונה מ"מגדל אמקור" ל"מגדל אלקו" (על שם חברת "אלקו", בעלת השליטה ב"אלקטרה נדל"ן") ל"מגדל אלקטרה", ובהמשך ל"מגדל אמפא".

בניית המגדל, שתוכנן על ידי משרד האדריכלים יסקי מור סיון, ובו שטחים בהיקף של 54,000 מטר רבוע ארכה כ-40 חודשים והוא כולל כ-1,200 מקומות חנייה.

עם שוכרי המשרדים בבניין נמנים גוגל ישראל, חברת Paypal ו"גולדפרב זליגמן עורכי דין".

בנובמבר 2011 נפתחה מסעדתו של השף חיים כהן, "יפו-תל אביב", בקומת הקרקע של המגדל.

באוקטובר 2014 מכרה חברת אלקטרה נדל"ן את חלקה בבניין, 25%, לקבוצת אמפא, תמורת 300 מיליון ש"ח. בעקבות עסקה זו החזיקה קבוצת אמפא בראשות דוד אמן ב-75% מהבעלות, ויתר 25 האחוזים היו בבעלות חברת אלקטרה. בדצמבר 2014 מכרה אלקטרה את חלקה לאחים נקש, מבעלי השליטה בקבוצת אמפא.

בסוף 2017 הושלמה בסמוך למגדל בנייתם של שני גורדי שחקים בשם מגדלי אלון, של קבוצת בסר, הנמוכים במעט ממגדל אמפא.

בין החברות הפועלות במגדל
------------------------

* גוגל ישראל, Waze
* פייפאל ישראל
* ג'נרל אלקטריק
* ברודקום
* גולן טלקום
* משרדי עורכי דין

גלריה
-----

* מגדל אמפא בבניה בדצמבר 2009מגדל אמפא בבניה בדצמבר 2009
* המגדל לקראת אכלוסו, עם מועד החנוכה המשוער שנדחה, 1 בינואר 2011המגדל לקראת אכלוסו, עם מועד החנוכה המשוער שנדחה, 1 בינואר 2011
* מגדל אמפא, יולי 2019מגדל אמפא, יולי 2019

ראו גם
------

* גורדי שחקים בישראל

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מגדל אמפא** |

* מגדל אלקטרה, באתר גורדי השחקים העולמי (באנגלית)
* אורן פרוינד, האקזיט של אדלר חומסקי: מתפנים ממגדל אלקטרה ב־40 מיליון שקל, באתר כלכליסט, 24 במאי 2016

הערות שוליים
------------

1. ↑  ת"א: שונתה התב"ע המאפשרת בנייה לגובה במתחם ביצרון, באתר גלובס, 30 בדצמבר 2001
2. ↑  טל חזן, ‏אמפא נדל"ן: "נבנה את בניין המשרדים המפואר בת"א", באתר גלובס, 15 ביולי 2010
3. ↑  עופר פטרסבורג, אמפא תקים בת"א את המגדל הגבוה במזרח התיכון - 65 קומות, באתר ynet, 31 במרץ 2002
4. ↑  הוועדה המחוזית ת"א אישרה תוכנית למתחם תעסוקה בשטח 400 אלף מ"ר באיזור ביצרון, באתר גלובס, 21 באפריל 2004
5. ↑  נעמה סיקולר, אלקטרה תבנה מגדל משרדים במתחם אמפא בת"א, באתר ynet, 10 במאי 2007
6. ↑  שי פאוזנר, בלעדי ל"כלכליסט": גוגל ישראל עוברת דירה - ומגדילה פי ארבעה את שטח המשרדים, באתר כלכליסט, 2 בינואר 2011
7. ↑  אתר למנויים בלבד ערן עזרן, אלקטרה נדל"ן מכרה את חלקה במגדל אלקטרה בכ-300 מיליון שקל, באתר TheMarker‏, 1 באוקטובר 2014
8. ↑  אלקטרה מוכרת את חלקה ב"מגדל אלקטרה" לאחים נקש, באתר גלובס, 4 בדצמבר 2014
9. ↑  שלומית צור, ‏מגדלי הארגז של קבוצת בסר בציר יגאל אלון יוצאים לדרך, באתר גלובס, 29 באוגוסט 2013

|  |
| --- |
| **גורדי השחקים הגבוהים ביותר בישראל**

186
189
197
198
200
206
211
220
235
238

25

50

75

100

125

150

175

200

225

250

עזריאלי עגול

BBC

מידטאוןמשרדים

אקסצ'יינג' משרדים

השחר

אקסצ'יינג' מגורים

נמרודי

Hi Tower

משה אביב

עזריאלי שרונה

עדכון נתונים: ספטמבר 2023 |